CELEX: 32017D1418
Language: fi
Date: 2017-08-04 00:00:00
Title: Neuvoston päätös (YUTP) 2017/1418, annettu 4 päivänä elokuuta 2017, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta

4.8.2017   
            
            
               FI
            
            
               Euroopan unionin virallinen lehti
            
            
               LI 203/5
            
         NEUVOSTON PÄÄTÖS (YUTP) 2017/1418,
   annettu 4 päivänä elokuuta 2017,
   rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17 päivänä maaliskuuta 2014 annetun neuvoston päätöksen 2014/145/YUTP (1) ja erityisesti sen 3 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto antoi 17 päivänä maaliskuuta 2014 päätöksen 2014/145/YUTP.
            
         
               (2)
            
            
               Neuvosto on osana Krimin ja Sevastopolin laitonta liittämistä koskevaa unionin tunnustamattomuuspolitiikkaa kieltänyt Krimillä ja Sevastopolissa toteutettavien infrastruktuurihankkeiden perustamisen, hankkimisen tai kehittämisen kannalta keskeisten latteiden toimituksen tärkeillä aloilla, kuten energia-alalla.
            
         
               (3)
            
            
               Kaasuturbiineja, jotka ovat olennainen osa uusien voimalaitosten rakentamista Krimillä, on toimitettu Venäjältä vastoin sopimusmääräyksiä, jotka koskevat turbiinien ensimmäistä myyntiä eräästä unioniin sijoittautuneesta yrityksestä Venäjälle.
            
         
               (4)
            
            
               Kyseisillä voimalaitoksilla on tarkoitus luoda Krimille ja Sevastopolille itsenäinen energiantuotanto ja tällä tavoin tukea niiden irrottamista Ukrainasta sekä heikentää Ukrainan alueellista koskemattomuutta, suvereniteettia ja itsenäisyyttä. Lisäksi tällä toimella heikennetään Krimin ja Sevastopolin laitonta liittämistä koskevaa unionin tunnustamattomuuspolitiikkaa.
            
         
               (5)
            
            
               Edellä esitetyn perusteella uusia henkilöitä, yhteisöjä ja elimiä olisi lisättävä päätöksen 2014/145/YUTP liitteessä olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä.
            
         
               (6)
            
            
               Päätöksen 2014/145/YUTP liitettä olisi muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään tämän päätöksen liitteessä luetellut henkilöt ja yhteisöt päätöksen 2014/145/YUTP liitteessä olevaan luetteloon.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 4 päivänä elokuuta 2017.
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  EUVL L 78, 17.3.2014, s. 16.
   
      LIITE
      
         Luettelo 1 artiklassa tarkoitetuista henkilöistä ja yhteisöistä
      
      I   Henkilöt
      
      
                   
               
               
                  Nimi
               
               
                  Tunnistustiedot
               
               
                  Perusteet
               
               
                  Luetteloon merkitsemisen päivämäärä
               
            
                  158.
               
               
                  Andrey Vladimirovich CHEREZOV (TSCHERESOW)
                  Черезов, Андрей Владимирович
               
               
                  Venäjän federaation energia-asioista vastaava varaministeri
                  Syntymäaika: 12.10.1967
                  Syntymäpaikka: Salair, Kemerovon alue
               
               
                  On osaltaan vastuussa päätöksestä, joka koskee kaasuturbiinien asentamista Krimille. Siemens Gas Turbine Technologies OOO oli toimittanut kaasuturbiinit OAO VO Technopromexportille. Päätöksellä edistetään itsenäisen energiantuotannon luomista Krimiä ja Sevastopolia varten, ja tällä tavoin tuetaan niiden irrottamista Ukrainasta ja heikennetään Ukrainan alueellista koskemattomuutta, suvereniteettia ja itsenäisyyttä.
               
               
                  4.8.2017
               
            
                  159.
               
               
                  Evgeniy Petrovich GRABCHAK
                  Грабчак, Евгений Петрович
               
               
                  Osastopäällikkö Venäjän federaation energiaministeriössä
                  Syntymäaika: 18.7.1981
                  Syntymäpaikka: Ust-Labinsk, Krasnodarin alue
               
               
                  Venäjän federaation energiaministeriössä vastuussa sähköenergiahankkeiden kehittämisestä Krimillä. Näillä hankkeilla edistetään itsenäisen energiantuotannon luomista Krimiä ja Sevastopolia varten, ja tällä tavoin tuetaan niiden irrottamista Ukrainasta ja heikennetään Ukrainan alueellista koskemattomuutta, suvereniteettia ja itsenäisyyttä.
               
               
                  4.8.2017
               
            
                  160.
               
               
                  Sergey Anatolevich TOPOR-GILKA
                  Топор-Гилка, Сергей Анатольевич
               
               
                  OAO ”VO TPE”:n pääjohtaja sen maksukyvyttömyyteen asti, OOO ”VO TPE”:n pääjohtaja
                  Syntymäaika: 17.2.1970
               
               
                  Pääjohtajan asemassaan hän johti Siemens Gas Turbine Technologies OOO:n kanssa käytyjä neuvotteluja, jotka koskivat kaasuturbiinien hankkimista ja toimittamista Tamanissa Krasnodarin alueella Venäjän federaatiossa sijaitsevaan voimalaitokseen. Hän oli vastuussa kaasuturbiinien siirtämisestä Krimille. Näillä toimilla edistetään itsenäisen energiantuotannon luomista Krimiä ja Sevastopolia varten, ja tällä tavoin tuetaan niiden irrottamista Ukrainasta ja heikennetään Ukrainan alueellista koskemattomuutta, suvereniteettia ja itsenäisyyttä.
               
               
                  4.8.2017
               
            II   Yhteisöt
      
      
                   
               
               
                  Nimi
               
               
                  Tunnistustiedot
               
               
                  Perusteet
               
               
                  Luetteloon merkitsemisen päivämäärä
               
            
                  38.
               
               
                  OAO ”VO Technopromexport” (OAO ”VO TPE”)
                  Alias: Open Joint Stock Company ”Foreign Economic Association””Technopromexport”
                  Открытое акционерное общество Внешнеэкономическое объединение Технопромэкспорт
               
               
                  Osoite: 119019, Moscow, Novyi Arbat Ulitsa 15, building 2
                  Rekisteröintipäivä: 27.07.1992
                  Kansallinen rekisterinumero: 1067746244026
                  Verorekisterinumero: 7705713236
               
               
                  Sopimuspuolena Siemens Gas Turbine Technologies OOO:n kanssa OAO ”VO TPE” hankki kaasuturbiineja, joiden ilmoitettiin olevan tarkoitettu Tamanissa Krasnodarin alueella Venäjän federaatiossa sijaitsevaan voimalaitokseen. Sopimuspuolena se oli vastuussa kaasuturbiinien siirtämisestä OOO: ”VO TPE”:lle, joka puolestaan siirsi ne Krimille asennettavaksi. Näillä toimilla edistetään itsenäisen energiantuotannon luomista Krimiä ja Sevastopolia varten, ja tällä tavoin tuetaan niiden irrottamista Ukrainasta ja heikennetään Ukrainan alueellista koskemattomuutta, suvereniteettia ja itsenäisyyttä.
               
               
                  4.8.2017
               
            
                  39.
               
               
                  OOO ”VO Technopromexport” (OOO ”VO TPE”)
                  Alias: Limited Liability Company ”Foreign Economic Association””Technopromexport”
                  Общество с ограниченной ответственностью ”Внешнеэкономическое объединение Технопромэкспорт”
               
               
                  Osoite: 119019, Moscow, Novyi Arbat str., 15, building 2
                  Rekisteröintipäivä: 8.5.2014
                  Kansallinen rekisterinumero: 1147746527279
                  Verorekisterinumero: 7704863782e
               
               
                  Siemens Gas Turbine Technologies OOO:n OAO ”VO TPE”:lle alun perin toimittamien kaasuturbiinien nykyinen omistaja. OOO ”VO TPE” siirsi kaasuturbiinit Krimille asennettaviksi. Näillä toimilla edistetään itsenäisen energiantuotannon luomista Krimiä ja Sevastopolia varten, ja tällä tavoin tuetaan niiden irrottamista Ukrainasta ja heikennetään Ukrainan alueellista koskemattomuutta, suvereniteettia ja itsenäisyyttä.
               
               
                  4.8.2017
               
            
                  40.
               
               
                  ZAO Interavtomatika (IA)
                  Alias: ЗАО ”Интеравтоматика”, CJSC ”Interavtomatika”
               
               
                  Osoite: 115280. Moskova Avtozavodskaja Ulitsa, 14,
                  Rekisteröintipäivä: 31.1.1994
                  Kansallinen rekisterinumero: 1037739044111.
                  Verorekisterinumero: 7725056162.
               
               
                  Voimalaitosten valvonta- ja viestintäjärjestelmiin erikoistunut yritys, joka on tehnyt sopimuksia hankkeista, jotka koskevat voimalaitosten rakentamista sekä kaasuturbiinien asentamista Sevastopoliin ja Simferopoliin. Tällä edistetään itsenäisen energiantuotannon luomista Krimiä ja Sevastopolia varten, ja tällä tavoin tuetaan niiden irrottamista Ukrainasta ja heikennetään Ukrainan alueellista koskemattomuutta, suvereniteettia ja itsenäisyyttä.
               
               
                  4.8.2017